**Տեղեկատվություն**

**Քարտուղարության կատարած աշխատանքների մասին**

2019թ. ՀՀ Տավուշի մարզպետարանի ,,Mulberry,, էլեկտրոնային համակարգով մուտքագրվել է 19020 փաստաթուղթ և առաքվել է 7700 ելից փաստաթուղթ: Մարզպետի կողմից կայացվել է 207 որոշում և արձակվել 503 կարգադրություն:

2018թ. մուտքագրվել է 17562 փաստաթուղթ, առաքվել է 7697 ելից փաստաթուղթ: Կայացվել է մարզպետի 176 որոշում, արձակվել է 143 կարգադրություն:

Հաշվետու տարում կայացել է մարզխորհրդի 4 նիստ և մարզպետի մոտ հրավիրված 67 խորհրդակցություն: 2019թ. քաղաքացիներից ստացվել է 2790 դիմում, իսկ պետական կառույցներից, համայնքների ղեկավարներից և այլ կազմակարպություններից՝16230 գրություններ, ՀՀ կառավարության և վարչապետի 42 որոշում,ապահովվել դրանց մուտքագրումը, հաշվառումը:

ՀՀ Տավուշի մարզպետի 2005 թվականի ապրիլի 20-ի թիվ 28-Ա որոշմամբ հաստատված քաղաքացիների ընդունելության կազմակերպման կարգի համաձայն 2019 թվականի հունվարի 16-ի թիվ 2-Ա որոշմամբ հաստատվել է քաղաքացիների 2019 թվականի ընդունելության ժամանակացույցը:

<<Տեղեկատվության ազատության մասին>> ՀՀ օրենքի 7-րդ հոդվածի 3-րդ կետով և ՀՀ Տավուշի մարզպետի կողմից հաստատված <<Քաղաքացիների ընդունելության>> կարգով սահմանված դրույթներին համապատասխան 2019 թվականին մարզպետի մոտ կայացած քաղաքացիների ընդունելությանը մասնակցել են 323 քաղաքացիներ՝ Իջևանում 205, Բերդում 43, Նոյեմբերյանում 35, Դիլիջանում 40: 2018թ. թվականին քաղաքացիների ընդունելության են եղել 613 քաղաքացի: Իջևանում` 386, Բերդում` 99, Նոյեմբերյանում` 85, Դիլիջանում` 43 քաղաքացի:

 Հանձնարարականի կատարման և նրանցում նշված ժամկետների հսկողությունն իրականացել է գլխավոր քարտուղարը՝ քարտուղարության ընդհանուր բաժնի միջոցով, որոնց վերաբերյալ սահմանված կարգով հաշվետվություն է ներկայացվել մարզպետին:

Ընդունելության օրերի, ժամերի և վայրերի մասին մարզի քաղաքացիներն իրազեկվել են մարզպետարանում ստեղծված տեղեկատվական կենտրոնի, ընդունելության կազմակերպման վայրերում տեղադրված ցուցատախտակների և մարզի ինտերնետային էջերում տեղադրված տեղեկատվության միջոցով:

ՀՀ Տավուշի մարզպետարանում քաղաքացիների դիմումների ընդունումը, գրանցումը և շարժը իրականացվել են ՀՀ Տավուշի մարզպետարանի գործավարության կարգի համաձայն, իսկ կատարման ընթացքը` <<Վարչարարության հիմունքները և վարչական վարույթի մասին>> ու <<Քաղաքացիների առաջարկությունները, դիմումները և բողոքները քննարկելու կարգի մասին>> ՀՀ օրենքի առաջարկությունների մասով:

Յուրաքանչյուր ընդունելությունից հետո և յուրաքանչյուր ամիս ընդունելությունների վերաբերյալ տեղեկատվությունը տեղադրվել է մարզպետարանի ինտերնետային էջում, իսկ մինչև հաջորդ ամսվա 5-ը տեղեկատվություն է ներկայացվել ՀՀ նախագահի աշխատակազմ և ՀՀ տարածքային կառավարման և զարգացման նախարարություն: Քաղաքացիների ընդունելությանը վերաբերող բոլոր հաշվետվությունները ներկայացվել են սահմանված ժամկետներում:

Անի Մելիքսեթյան

Քարտուղարության պետի ժ/պ